**МОДЕЛ УГОВОРА**

**О НАБАВЦИ И УГРАДЊИ КОТЛОВСКОГ ПОСТРОЈЕЊА**

***Закључен између:***

***Наручиоца*** *:* Општинска управа Кладово

Са седиштем у Кладову, Улица Краља Александра 35 ,

ПИБ: 100697090 . Матични број: 07213182.

Телефон: 019-801-450 Телефакс: 019-801-563

коју заступа. Начелник Златко Калиновић (у даљем тексту: Наручилац)

и

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , са седиштем у \_\_\_\_\_\_\_\_\_\_\_\_\_\_\_\_\_\_\_\_ улица \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ број \_\_\_\_\_\_\_\_\_\_\_\_\_\_\_\_\_\_\_\_\_\_

ПИБ: \_\_\_\_\_\_\_\_\_\_\_\_\_\_\_\_\_ Матични број: \_\_\_\_\_\_\_\_\_\_\_\_\_\_\_\_\_\_\_\_

Назив банке и број текућег рачуна : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ банка \_\_\_\_\_\_\_\_\_\_\_\_\_\_\_\_\_\_\_\_\_\_\_ кога заступа \_\_\_\_\_\_\_\_\_\_\_\_\_\_\_\_\_\_\_\_\_\_ (у даљем тексту: Извођач ),

Члан 1.

Предмет овог уговора су добра: Набавка и уградња котловског постројења за потребе ОШ „Хајдук Вељко“ у Корбову, у складу са потребама Наручиоца, у свему према спецификацији Наручиоца и усвојеној Понуди Извођача од \_\_\_\_\_\_\_\_\_\_\_\_\_\_\_\_\_\_ примљена код Наручиоца под бројем \_\_\_\_\_\_\_\_\_\_\_\_\_\_\_\_\_\_\_\_\_од \_\_\_\_\_\_\_\_\_\_\_\_\_\_\_\_ године .

ЦЕНА

Члан 2.

Уговорну цену чине:

- укупна цена без урачунатог пореза на додату вредност у износу од \_\_\_\_\_\_\_\_\_\_\_\_\_\_\_\_\_ динара

- порез на додату вредност у износу од \_\_\_\_\_\_\_\_\_\_\_\_\_\_\_\_ динара,

тако да укупна цена са урачунатим порезом на додату вредност износи:

\_\_\_\_\_\_\_\_\_\_\_\_\_\_\_\_\_\_\_ динара.

УСЛОВИ И НАЧИН ПЛАЋАЊА

Члан 3.

Плаћање цене добра се врши уплатом на текући рачун Испоручиоца по испостављеном исправном рачуну, у законском року.

Комплетну документацију неопходну за оверу ситуације, Испоручилац доставља стручном надзору, с тим да се у супротном неће извршити плаћање тих позиција, што испоручилац признаје без права на приговор.

ОБАВЕЗЕ НАРУЧИОЦА

Члан 4.

Наручилац се обавезује да:

* уведе Извођача у посао
* обезбеди Извођачу несметани приступ , за све време трајања овог уговора,
* плати уговорену цену под уговореним условима и на уговорени начин.

ОБАВЕЗЕ ИЗВОЂАЧА

Члан 5.

Извођач се обавезује да:

* уговорене радове изведе квалитетно, у складу са овим уговором, позитивним прописима, нормативима и стандардима чија је употреба обавезна, уважавајући правила струке, са довољним бројем непосредних извршилаца, ажурно и савесно,
* динамику извођења радова усклади са радним временом Наручиоца/корисника објекта;
* обезбеди несметан рад запосленима у објекту Наручиоца и несметан приступ странкама, заштиту од повреда запослених и странака, као и да обезбеди адекватну опрему за рад и заштиту на раду за сва лица која је ангажовао,
* примени све законске мере у циљу обезбеђења сигурности објекта и радова, опреме, непосредних извршилаца запослених и других лица и мере заштите од пожара,
* достави Наручиоцу списак о запосленима, непосредно ангажованим на извођењу радова који су предмет овог уговора, као и да без одлагања обавештава Наручиоца о свим променама,
* по завршетку радова, повуче своје раднике, уклони преостали материјал, опрему и средства за рад, као и да очисти део објекта у коме је изводио радове.
* по завршетку радова одмах, а најкасније у року од 3 (три) дана, обавести Наручиоца да су исти изведени и приступи примопредаји и коначном обрачуну,
* да достави атесте о уграђеном котлу
* да достави упуство за употребу и гаранцију
* да изврши пробно пуштање у рад котла
* да сервисира и одржава котао у гарантном року

Уколико Извођач у току извођења радова уочи недостатке у Техничкој документацији који се могу неповољно одразити на ток извођења радова или функционалност објекта, дужан је да без одлагања о томе обавести Наручиоца.

РОК ЗА ИЗВОЂЕЊЕ РАДОВА

Члан 6.

Извођач се обавезује да уговорене радове изведе у целости до 10.10.2022. године, рачунајући од дана увођења у посао.

Извођач се обавезује да извођење радова започне одмах након увођења у посао и да о томе обавести Наручиоца.

Уколико Извођач радова не започне извођење радова у року из става 1. овог члана, Наручилац ће одредити накнадни рок за започињање извођења радова.

Рок за извођење радова из става 1. овог члана може се продужити анексом овог уговора у следећим случајевима:

- природни догађаји који имају карактер више силе,

- прекид радова као последица мера предвиђених актима државних органа,

- ванредни друштвени догађаји који су законом утврђени као виша сила,

- друштвене појаве и друге околности изазване одлукама државних органа или актима надлежних органа, за које није одговоран Извођач,

- у случају измене Техничке документације по налогу Стручног надзора или Наручиоца.

У случају наступања околност из претходног става, уговорна страна која захтева измену уговора дужна је да докаже основаност тог захтева.

Захтев за продужење рока за извођење радова Извођач подноси Наручиоцу у писменој форми, у року од 3 (три) дана од дана сазнања за наступање околности из става 6. овог члана.

Не може се тражити измена уговора због ванредних околности које су настале после истека рока предвиђеног за реализацију уговора.

ГАРАНТНИ РОК

Члан 7.

Уговарачи су сагласни да гарантни рок:

* За квалитет изведених радова и уграђеног материјала износи најмање 5 година, од дана примопредаје изведених радова.

Извођач је дужан да недостатке изведених радова и уграђеног материјала, у погледу квалитета, који су настали у гарантном року отклони о свом трошку, у року који му одреди Наручилац.

КОНТРОЛА КВАЛИТЕТА

Члан 8.

Извођач је дужан да пружи доказе о квалитету изведених радова, употребљеног материјала .

Уколико је Извођач радова незадовољан одлуком Стручног надзора има право да о томе обавести Наручиоца писменим путем. Наручилац је дужан да о приговору Извођача радова одлучи у року од 5 дана. Одлука Наручиоца обавезујућа је за Извођача радова.

УГОВОРНА КАЗНА И НАКНАДА ШТЕТЕ

Члан 9.

Уговарачи су сагласни да је Извођач дужан да на име уговорне казне плати Наручиоцу износ од 0,5 % од укупно уговорене вредности радова за сваки дан закашњења, уколико својом кривицом не изведе уговорене радове у уговореном року, с тим да укупан износ уговорне казне не може прећи 5% од укупно уговорене вредности.

НАКНАДА ШТЕТЕ

Члан 10.

Извођач је дужан да Наручиоцу надокнади штету коју причини на имовини Наручиоца својом кривицом или грубом непажњом.

ИЗМЕНА УГОВОРА

Члан 11.

Уговарачи су сагласни да се рок за извођење уговорених радова може продужити у случају наступања околности из члана 6. овог уговор.

РАСКИД УГОВОРА

Члан 12.

Овај уговор се може раскинути са отказним роком од 15 дана од дана достављања писменог обавештења о отказу другој уговорној страни.

Наручилац има право једностраног раскида уговора у свако доба и без отказног рока, уколико Извођач не извршава уговорене обавезе на уговорени начин, о чему ће писмено обавестити Извођача.

У случају раскида уговора за који је одговоран Извођач, Извођач је дужан да изведене радове заштити од пропадања, о свом трошку. У супротном Извођач ће сносити трошкове само нужних мера заштите, а остале трошкове сносиће Наручилац.

СРЕДСТВА ФИНАНСИЈСКОГ ОБЕЗБЕЂЕЊА

Члан 13.

Извођач је дужан да преда Наручиоцу:

- Гаранција за добро извршење посла

Извођач се обавезује да, у року од седам дана од дана закључења овог Уговора, преда Наручиоцу једну бланко сопствену меницу, као обезбеђење за добро извршење посла, потврду о извршеној регистрацији менице, као и копију депо картона пословне банке са овлашћеним потписницима менице и меничног овлашћења, са овлашћењем да је Купац може сам попунити на износ од 10% од вредности Уговора без ПДВ-а, којом се гарантује квалитетно, уредно и потпуно испуњење уговорених обавеза Извођача, са роком важности 30 дана дужим од дана истека рока важности Уговора.

Наручилац се обавезује да регистровану меницу за добро извршење посла, менично овлашћење и копију депо картона врати пружаоцу услуга у року од 30 дана од дана престанка његових обавеза преузетих по основу овог Уговора.

- Гаранција за отклањање грешака у гарантном року

Извођач се обавезује да у тренутку примопредаје предмета јавне набавке преда наручиоцу **бланко сопствену меницу за отклањање грешака у гарантном року**, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо. Бланко сопствена меница за отклањање грешака у гарантном року се издаје **у висини 5% од укупне вредности Уговора без ПДВ-a.** Рок важења мора бити пет дана дужи од гарантног рока. Наручилац ће уновчити бланко сопствену меницу за отклањање грешака у гарантном року у случају да изабрани Понуђач не изврши обавезу отклањања квара који би могао да умањи могућност коришћења предмета Уговора у гарантном року.

ЗАВРШНЕ ОДРЕДБЕ

Члан 14.

Уговарачи су сагласни да све евентуалне спорове који настану из овог уговора реше мирним путем, а уколико до споразума не дође, сагласни су да је надлежан Привредни суд у Зајечару.

У случају евентуалних неслагања уговорних страна у погледу примене одредби овог уговора примењиваће се одредбе Закона о облигационим односима.

Члан 15.

Овај уговор сачињен је у 4 (четири) истоветна примерка, од којих 3 (три) примерка задржава Наручилац, а један примерак Извођач.

Наручилац Извођач

Златко Калиновић

\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

***Напомена:*** *овај модел уговора представља садржину уговора који ће бити закључен са изабраним понуђачем коме уговор буде додељен. Ако понуђач без оправданих разлога одбије да закључи уговор о јавној набавци, након што му је уговор додељен, Наручилац ће реализовати средство обезбеђења за озбиљност понуде.*